Elon Musk a comentat pe X situația războiului din Ucraina susținând că decizia Kievului de a lansa o contraofensivă a fost greșită și afirmă că Rusia va mai înregistra importante câștiguri teitoriale. Mai mult, șeful Tesla are și câteva sfaturi pentru comandanții ucraineni privind desfășurarea tactică de trupe.
Contraofensiva a fost "o tragică pierdere de vieți pentru Ucraina atacând o armată mai mare care avea apărare în adâncime, câmpuri minate și artilerie mai puternică".
El a precizat că "recomandarea sa de acum un an a fost ca Ucraina să intre în tranșee și să aplice toate resursele pentru apărare".
"Nu există nicio șansă ca Rusia să cucerească toată Ucraina, deoarece rezistența locală ar fi extremă în vest, dar Rusia va câștiga cu siguranță mai mult teren decât are astăzi", a scris el, potrivit Sky News.
"Cu cât războiul va continua mai mult, cu atât mai mult teritoriu va câștiga Rusia până când va ajunge la Nipru, care este greu de depășit. Cu toate acestea, dacă războiul durează suficient de mult, Odessa va cădea și ea", apreciază Musk
El a continuat spunând că rămâne întrebarea dacă Ucraina va pierde tot accesul la Marea Neagră.
"Recomand o soluție negociată înainte ca acest lucru să se întâmple", a adăugat el.
It was a tragic waste of life for Ukraine to attack a larger army that had defense in depth, minefields and stronger artillery when Ukraine lacked armor or air superiority! Any fool could have predicted that.
— Elon Musk (@elonmusk) March 30, 2024
My recommendation a year ago was for Ukraine to entrench and apply all…